Ձնագնդի (ֆիլմ, 2020)

Ձնագնդի (), 2020 թվականին նկարահանված կորեական երիտասարդական ֆիլմ, ստեղծված Լի Վու Ջոնի կողմից։ Ֆիլմը ադապտացված է Լիմ Սոլահի «Ավելի լավ կյանք» ստեղծագործությունից, պատմում է երեք լավագույն դպրոցական ընկերուհիների մասին, ովքեր փախչում են ՝ գտնելու իրենց ենթադրյալ խնդիրների պատասխանները։ Ֆիլմի պրեմիերան տեղի է ունեցել Բուսանի 25-րդ միջազգային կինոփառատոնում, որը տեղի է ունեցել 2020 թվականի հոկտեմբերի 21-30-ը։ Ֆիլմը մեծ էկրաններին ցուցադրվել է 2021 թվականի սեպտեմբերի 1-ին։

Դերերում
 Պան Մինան՝ Կան Իի դերում
 Շիմ Դալգին՝ Արամի դերում
 Հան Սընմինը՝ Յոն Սոյոնի դերում
 Յուն Հերի

Ստեղծում
2019 թվականի հոկտեմբերի 30-ին հաստատվեց, որ Պան Մինան կնկարահանվի Լիմ Սոլահի «Ավելի լավ կյանք »վեպի հիման վրա նկարահանված ֆիլմում։ 2015 թվականին ստեղծագործությունն արժանացել է 4-րդ Մունհակդոննե համալսարանի լավագույն վեպ մրցանակին։

Թողարկում
«Ձնագնդի» ֆիլմի պրեմիերան տեղի է ունեցել Բուսանի 25-րդ միջազգային կինոփառատոնում, որը տեղի է ունեցել 2020 թվականի հոկտեմբերի 21-30-ը։ Ֆիլմը հրավիրվել է Նյու Յորքի ասիական 20-րդ կինոփառատոնին ՝ փառատոնի «հաջորդ/հիմա» բաժնի շրջանակներում։ Երկշաբաթյա փառատոնը տեղի է ունեցել 2021 թվականի օգոստոսի 6-ից 22-ը Նյու Յորքում։ Ֆիլմը ցուցադրվել է Beatrice  և SVA կինոթատրոններում 2021 թվականի օգոստոսի 15-ին։

Ֆիլմը հրավիրվել է Սեուլի 46-րդ անկախ կինոյի փառատոնին ՝ «նոր ընտրություն» բաժնում, 9-րդ Մուջու մաունթին կինոփառատոնում և Սեուլի 23-րդ Կանանց միջազգային կինոփառատոնում ՝ «բացահայտումների մրցույթ» բաժնում։ Այն ցուցադրվել է Megabox Sangam World Cup Stadium 4 մարզադաշտում 2021 թվականի օգոստոսի 29-ին։ Ֆիլմը կինոթատրոններում սկսել են ցուցադրել 2021 թվականի սեպտեմբերի 1-ից։

Ընդունում

Շահույթ
Ֆիլմը ցուցադրվել է աշխարհի 101 էկրաններին։ 2021 թվականի սեպտեմբերի 27-ի դրությամբ 10,508 ցուցադրումներից ֆիլմն աշխատել է 78,076 ամերիկյան դոլար։

Քննադատություններ
Փանոս Կոցատանասիսը, ով գրախոսում է HanCinema-ի համար, գրել է, որ Լի ՈՒջոնը ֆիլմը նկարահանել է երկու հիմնական տարրերով ՝ իռացիոնալություն և բռնություն։ Նրա կարծիքով ՝ Լի Ջե Վուի օպերատորական աշխատանքը միջին է եղել, իսկ ֆիլմի զարգացումները՝ դանդաղ, մոնտաժի պատճառով։ Կոցատանասիսը բարձր է գնահատել գլխավոր դերասանների կատարումները և գրախոսությունն ավարտել է հետևյալով. ««Ձնագնդին» ունի իր արժանիքները. սցենարի որոշ հատվածները, դերասանական խաղը և մի շարք մեկնաբանություններ շատ լավ են փոխանցվել»։

Ohmy News-ի Լի Սոն Պիլը, ֆիլմը գնահատելով 5-ից 3,5 միավոր, գրել է, որ ֆիլմը փորձել է հաղորդակցվել հանդիսատեսի հետ ՝ խորանալով երեք ավագ դպրոցի աղջիկների կյանքի մեջ, ովքեր խախտել են հասարակության կողմից ընդունված կանոններն ու ակնկալիքները։ Իր զեկույցը Լի Սոն Պիլն ավարտում է հետևյալով. «Ֆիլմը ներկայացնում է բարդ հույզերի փոթորիկ»։

The Fact-ի Լի Հան Լիմը, վերանայելով ֆիլմը, նշել է, որ ֆիլմը սկսվում է որպես գլխավոր հերոսի ինքնակենսագրական օրագիր։ Նա գովաբանել է դերասանական կատարումները։ Լին, ֆիլմն անվանելով «հիշարժան, անկախ գեղարվեստական ֆիլմ», գրել է. «Զգացմունքային տատանումները, որը Կան Յին ցուցադրում է ֆիլմի ավարտին, չափազանց իրատեսական են և ցնցող»։

Cine21-ի Լի Չժու Հյունը, որը վերանայել է Ֆիլմը, բարձր է գնահատել շարժական տեսախցիկի օպերատորական աշխատանքը, որը թույլ է տվել ֆիքսել դեռահաս աղջիկների դեմքի արտահայտություններն ու գործողությունները պարզ, բայց վառ ձևով։ Բարձր գնահատելով առաջին պլանի դերասանուհիների խաղը ՝ Լին գրել է. «Ֆիլմի բոլոր երեք դերասանները ցուցադրում են իրենց լավագույն որակները»։ Լիին դուր է եկել ֆիլմի սյուժեի՝ 2000-ականների սկզբի ադապտացիան, և նշել է. «Ցածր հագեցվածության էկրանը լավագույնս է պատկերում անցյալի դրվագները»։ Քանի որ ֆիլմում ֆիզիկական բռնություն չի ցուցադրվել, Լին գնահատել է այդ «դիտավորյալ բացթողումը», ինչպես նաև տեսախցիկի՝ հեռու դիրքից ցուցադրումը, ինչն ամենևին չի խանգարել էմոցիաների փոխանցմանը։

Spotify News-ից Կան Հյե Ջինը, գնահատելով ֆիլմը, գրել է, որ Պան Մինան հիանալի աշխատանք է կատարել որպես գլխավոր դերասանուհի. «Նա հիանալի դերասան է»։ Կանը կարծել է, որ ֆիլմի ավարտը կտրուկ է և դա կարող է հանգեցնել տարբեր հակասական կարծիքներ առաջացնել։ Կանը նշել է, որ «ֆիլմը փոխանցում է տարբեր հույզեր և հիշողություններ, որոնք յուրաքանչյուր ոք, ով դպրոց է հաճախել, պետք է գոնե մեկ անգամ զգա»։

Իգոր Ֆիշմանը, գնահատելով ֆիլմը, կարծիք է հայտնլ, որ ռեժիսոր Լին կենտրոնացել է դեռահասության շրջանում սովորաբար զգացող օտարման վրա, ինչը նույնքան հուզիչ և հիմնարար է, որքան Ջեյմս Դինի նյարդային խանգարումը «Ապստամբություն առանց պատճառի» ֆիլմում։

Մրցանակներ և նոմինացիաներ

Ծանոթագրություններ

Կորեերեն ֆիլմեր
2020 ֆիլմեր
Վեպերի էկրանավորումներ
ԱԽՎ նախագծի հոդվածներ